
[bookmark: _Hlk219107488]«Банктерді таратуды жүзеге асыру, Қазақстан Республикасының бейрезидент банктері филиалдарының қызметін мәжбүрлеп тоқтату қағидаларын және мәжбүрлеп таратылатын банктердің тарату комиссияларының, қызметі мәжбүрлеп тоқтатылатын Қазақстан Республикасының бейрезидент банктері филиалдарының жұмысына қойылатын талаптарды бекіту туралы» Қазақстан Республикасының Қаржы нарығын реттеу және дамыту агенттігі Басқармасының 2026 жылғы 10 сәуірдегі № 63 қаулысына өзгерістер енгізу туралы» Қазақстан Республикасының Қаржы нарығын реттеу және дамыту агенттігі Басқармасының қаулысының жобасына 
(бұдан әрі – Жоба)
Түсіндірме жазба

1.	Әзірлеуші мемлекеттік органның атауы.
Қазақстан Республикасының Қаржы нарығын реттеу және дамыту агенттігі.
2.	Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.
Агенттік Басқармасының 2026 жылғы 25 тамыздағы №123 қаулысымен Агенттік Басқармасының 2026 жылғы 10 сәуірдегі №63 «Банктерді таратуды жүзеге асыру, Қазақстан Республикасының бейрезидент банктері филиалдарының қызметін мәжбүрлеп тоқтату қағидаларын және мәжбүрлеп таратылатын банктердің тарату комиссияларының, қызметі мәжбүрлеп тоқтатылатын Қазақстан Республикасының бейрезидент банктері филиалдарының жұмысына қойылатын талаптарды бекіту туралы» қаулысына өзгерістер енгізілді. Түзетулер Қазақстан Республикасы Ұлттық Банкінің клиенттеріне банктік қызметтерді тікелей ұсынуды алып тастайды, бұл банктерді тарату комиссиялары үшін операциялық банктік қызметтерді Қазақстан Республикасы Ұлттық Банкінен екінші деңгейлі банктерге ауыстыруға әкеп соқты. Екінші деңгейлі банктің ықтимал дефолтына байланысты тәуекелдерді азайту мақсатында мәжбүрлеп таратылған банктердің банк шоттарын жүйелік маңызды екінші деңгейлі банктерде (бұдан әрі – ЖМБ) орналастыруға қойылатын талаптар белгіленді.
Қазақстан Республикасының Ұлттық Банкі 2026 жылғы 27 тамыздағы № 07-0-14/171 хатымен Агенттікке ЖМБ тізімі жабылғанын және нормативтік құқықтық актіде таратылған банктің ағымдағы шоттарына міндетті түрде қызмет көрсету туралы тікелей нұсқау банк секторында теріс салдарға әкелуі мүмкін екенін хабарлады.
[bookmark: _GoBack]Осыған байланысты, мәжбүрлі түрде таратылып жатқан банктердің тарату комиссияларының ағымдағы шоттарын ашу және жүргізу үшін екінші деңгейлі банктер үшін дефолт тәуекелдерін азайтуға бағытталған, бірақ ЖМБ сілтеме жасамай, басқа критерийлерді белгілеу қажет.
3.	Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).
Жоба қабылдау мемлекеттік бюджеттен қаржы қаражатын бөлуді талап етпейді.
4.	Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.
Жобаны қабылдау теріс әлеуметтік-экономикалық, құқықтық және (немесе) өзге де салдарға әкелмейді, сондай-ақ ұлттық қауіпсіздікті қамтамасыз етуге теріс ықпалын тигізбейді.
5.	Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.
Жобамен мәжбүрлеп таратылатын банктердің тарату комиссияларының ағымдағы шоттарын ашу және жүргізу критерийлерін белгілейді.
6.	Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.
Жок
7.	Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді.
8.	Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
Жеке кәсіпкерлік субъектілерінің шығындарын азайту және (немесе) ұлғайту көзделмейді.
